Viborger Samler, 1840-04-25
Den engelske Morn. Post melder, at Journ. de Smyrne paastaaer, at det britiske Dampskib "Gorgon, der var afseilet fra Vurla til Alexandrien, overbringer vigtige Depescher, der skulle indeholde en Befaling eller Opfordring til Mehemed Alli om ufortøvet at tilbagegive den tyrkiske Flaade, da i modsat Fald den engelske Generalconsul skulde forlade Alexandrien. Breve fra Constantinopel af 28de Marts bekræfte dette krigerske Rygte. Fra Alexandrien meldes, at Paschaen bliver sin engang fattede Beslutning tro, og fortsætter Udrustningerne. J Underhusets Møde den 14de April gav Lord John Russell nogle Oplysninger angaaende Forholdene med Neapel. Paa Lord Mahons Spørgsmaal, om der vare udstedede Befalinger til en Blokade eller til Fiendtligheder imod Reapel, erklærede Ministeren, at den britiske Gesandt i Neapel havde erholdt Jnstructioner angaaende Svovlmonopol-Spørgsmaalet, samt Underretning om, at det var overdraget den engelske commanderende Admiral i Middelhavet at anholde de under neapolitansk Flag seilende Skibe, saafremt Regjeringen i Neapel ikke inden en bestemt Frist maatte have givet et fyldestgiørende Svar. De nyeste Efterretninger fra Neapel meldte, at det givne Svar var utilfredsstillende, og Regjeringen stod nu i Brevvexling med Gesandten om yderligere Forholdsregler. Hume forlangte nærmere Oplysning om dette vigtige Anliggende, isærdeleshed Forelæggelsen af de Documenter, der angik Handelstractaten. Lord Russell bemærkede, at der nu for Øieblikket kun var Spørgsmaal og Stipulationerne i Tractaten fra Aaret 1816; han tilføiede, at der ikke var udstedet nogen Befaling fra Geheimeraadet om at anholde neapolitanske Skibe, og at man havde Grund til at haabe, at Regjeringen i Neapel enten af egen Drift eller efter andres Raad vilde give den forlangte Satisfaction. Af Lord Russells Yttringer i Underhuset havde Morn. Chron ladet sig forlede til den Paastand, at der de facto fandt Krig Sted med Neapel, hvilken Paastand dette ministerielle Blads nyeste Numer imidlertid tilbagekalder med den bemærkning, at Repressalier ikke ere en Krigstilstand, men kun en præliminær Forsigtighedsregel. Chron. anseer det for sandsynligt, at Adm. Stopford ufortøvet er afseilet til de neapolitanske og siciliske Kyster. Det ministerielle Blad omtaler ogsaa Fyrsten af Cassaros Unaade, og udraaber: "Kan man endnu undre sig over, at der gives Carbonari, Misfornøiede og Jnsurrectioner i et Land, der er velsignet med en saadan Regjering og en saadan Souverain, Jtalien. Rom, d. 6te April. Breve fra Neapel af 4de April melde som halv officielt, at den forrige Minister for de udenlandske Anliggender, Fyrst di Cassaro er ifølge kgl. Befaling exileret til Foggin, hvorhen han ledsagedes af en Gensdarme-Capitain. Man gav Fyrsten neppe Tid til at medtage de allernødvendigste Ting. Denne Fremgangsmaade imod en Mand, der nyder almindelig Agtelse, der i en Række af Aar har udmærket sig ved sine Tjenester og sin ustrømtede Hengivenhed for Kongehuset har vakt stor Sensation her, som i Neapel. Som den i Unaade faldne Ministers Forbrydelse skal det især gjelde, at han frit har udtalt sin Mening for Kongen og Cabinettet, og gjort dem opmærksomme paa de Følger, den imod Storbritannien indtagne Stilling let kunde føre med sig. Man troer i Fyrstens Unaade ikke saa meget at see Kongens egen Villie, som meget mere hans Omgivelses mægtige Jndflydelse.